આપનો સૌથી અગત્યનો તબક્કો એટલે નોકરી-ધંધો. નોકરીના કામકાજનો કાર્યભાર વધતો જાય. આપની જો કોન્ટ્રાક્ટ નોકરી હોય તો થોડી મુશ્કેલી પડે. આપના સિનિયરનો લાભ આપને ન મળે. ભ્રષ્ટાચાર લાંચ-રુશવતથી દૂર રહેવું. ધંધામાં આપનું ધ્યાન ઓછું થતાં કેટલાક પ્રશ્નો સર્જાઇ શકે છે. આપનાં ધર્મપત્નીના નામે ધંધો હોય તો આવકમાં વધારો થવાની શક્યતા છે. ભાગીદારો સાથે ધંધો કરતા સાવધાની જરૂરથી રાખવી. આ વર્ષે આપની સંપત્તિમાં ફેરફાર કરવો હશે તો શક્ય બનશે. જૂની સંપત્તિ વેચી નવી સંપત્તિ લઇ શકાય છે. આપની રાશિ પ્રમાણે આપ જો ખેડૂત ખાતેદાર હોવ તો જમીનથી લાભ થઇ શકે છે. પોતાનું મકાન ખરીદવાનું કે બનાવવાનું વિચાર કરતા હશો તો તેમાં લાભ થશે. એકંદરે ચોથા સ્થાનનું સુખ મળી શકે છે.